שיחה:מודי אלון

message: לפי עזר ויצמן:"עד היום לא ברור כיצד. אולי קרתה תקלה במטוס 114. הוא התרסק ליד הרצליה, דרומית מזרחית לכפר שמריהו" (לך שמיים לך ארץ עמ' 68). לפי צ'יטה כהן:"מודי נהרג בן עשרים ושבע. נסיבות מותו לא נודעו. יתכן שנפגע מאש נ"מ בעת הגיחה מעל מג'דל ומשך בקושי את המטוס הפגוע עד סף השדה בהרצליה" (השמים אינם הגבול עמ' 82). לפי רס"ן אבי כהן, "המסרשמיט" - מאמר על קליטת המסרשמיטים בחיל האוויר ב-1948: " מה היה הגורם לתאונה, לא ברור עד עצם היום הזה. אולם, למרות נפילתו של מפקד הטייסת, נמשכה הפעלת מטוסי המסרשמיט במשימות ליווי ואף צליפה מגובה נמוך גם למחרת היום." (שם עמ' 60). לכן המשפט: "מודי התרסק עם מטוסו בגישה לנחיתה בשדה התעופה הרצליה ונהרג." נכון יותר כי זו עובדה יבשה.--‏Avin • שיחה‏ 23:57, 4 במרץ 2007 (IST)
replies: text: בענין נסיבות מותו של מודי אלון, כותב שורות אלו הוא בבחינת עד ראיה לנסיבות .איני בודד בראייתן ואיתי ראו אותן עוד מאות רבות של תושבי הרצליה באתו יום בתש"ח. הייתי אז נער בן שלוש עשרה וגרתי סמוך לשדה התעופה. זה היה יום שבת אחר הצהריים כאשר ראינו מטוס חג מעל השדה בגובה נמוך מאוד כמעט מעל צמרות העצים וראינו שרק גלגל אחד ממנו מורד. המטוס חג מספר פעמים וכולם ראו שהוא בבעיה . התחילה ריצה המונית של בני נוער (היו אלה השעות בהן כל הנוער במושבה היה בדרכו  ל"מושבה"...) ואחרים לעבר שכונת התימנים משם קווינו לראות מה יקרה. לא הספקנו להגיע כשנאמר לנו שהמטוס התרסק. למחרת זו היתה שיחת היום בהרצליה והגרסה שרווחה היתה שהטייס ניצל, אך מאוחר יותר האמת המרה נודעה. הפליא אותי מאוד בשעתו, כשקראתי את "לך שמים וגו', לראות  שעיזר לא ידע את נסיבות ההתרסקות. העובדה היבשה היא שזה מה שקרה וחבל שמהרת להחזיר את הגירסה הסתמית "בגישה לנחיתה וכו'" (,אגב לא עיזר ולא אף אחד אחר אומר את זה).
replies: text: :אתה כותב שהיית עד "לגישה לנחיתה של מודי" אתה כותב: "כאשר ראינו מטוס חג מעל השדה בגובה נמוך מאוד כמעט מעל צמרות העצים וראינו שרק גלגל אחד ממנו מורד." ואחר כך אתה כותב "לא הספקנו להגיע כשנאמר לנו שהמטוס התרסק." ועוד "והגרסה שרווחה היתה שהטייס ניצל" כך שלא ראיתם מה בדיוק קרה.  לפי רס"ן אבי כהן, "המסרשמיט" - מאמר על קליטת המסרשמיטים בחיל האוויר ב-1948 בעמ' 59:"כשהגיע מפקד הטייסת לנחיתה בשעה 17:35, גילה לאחר "ההתפתלות" שאינו יכול לשחרר את הגלגלים. הוא ניסה אפוא מספר תמרוני החלקה, אולם ללא הצלחה. סידני אנטין ששהה באותה השעה במגדל הפיקוח, שאל את אלון למצב הדלק במטוס. זה ענה לו "מלא", ולכן ביקשו אנטין לבדוק מטוס בלתי-מזוהה, שהסתובב בקרבת הבסיס. לאחר שאלון זיהה, שהמדובר במטוס של חיל-האוויר, ניסה שוב לתמרן לשחרורם של הגלגלים. ואכן הצליח לשחרר את הגלגל הימני בזמן מחצית ההקפה של השדה ואז החל  לצאת מהמנוע עשן לבן. אנטין ששמר על קשר כל אותה העת עם אלון, הודיע לו על העשן וביקשו לבדוק מהי הטמפרטורה. הוא ענה לו "בסדר", והמשיך בתמרוני ההחלקה, כשהוא מאבד גובה במהירות. כשהגיע לגובה נמוך מדי, קרא לו אנטין לעלות, אך הוא המשיך בירידה ופגע בקרקע בזוית של 30 מעלות בערך והתפוצץ" ואחר כך בעמ' 60 "מה היה הגורם לתאונה, לא ברור עד עצם היום הזה." אז המשפט "מודי התרסק עם מטוסו בגישה לנחיתה בשדה התעופה הרצליה ונהרג." עדיין תקף. האם ראיתם אחר כך היכן בדיוק המטוס התרסק? או יש לך פרטים או מידע נוסף על שדה התעופה בהרצליה? אני צעיר ממך גרתי אז באזור ג' (ליד בית ספר ברנדייס) וכשהייתי ילד היינו נוהגים לחצות את ה"באסה" (באזור רחוב הנדיב) ודרך הפרדסים היינו הולכים לשדה התעופה לראות המראות ונחיתות של מטוסי ריסוס שהיו אז "סטירמנים" שהיו צבועים בדרך כלל בצבע צהוב. בידידות --‏Avin • שיחה‏ 23:07, 21 במרץ 2007 (IST)
thread_title:  הנסיבות למותו של מודי אלון 

message: האם נכונה השמועה שמודי שירת ב-RAF?
replies: text: זו לא שמועה מודי אכן סיים קורס טייס של ה-RAF ברודזיה יחד עם עזר ויצמן ועוד טייסים ארצישראליים בינהם גם בנימין בוניסלבסקי, גדעון שוחט, יצחק סלע ויריב שיינבאום ראו ראשית התעופה העברית בארץ ישראל#אימון טייסים יהודיים בימי המלחמה (כמעט בסוף הקטע).--‏Avin • שיחה‏ 13:45, 7 ביוני 2008 (IDT)
thread_title:  שירות ב-RAF? 

message: בגלל התבנית בערך אין מקום לשתי התמונות אני הייתי מסיר את תמונת האנדרטה מאחר והאנדרטה לא מדהימה במיוחד וגם הצילום לא משהו, תמונת המטוס היא אנדרטה יפה ובעלת ערך היסטורי.--‏Avin • שיחה‏ 01:04, 16 באוגוסט 2008 (IDT)
thread_title:  התמונות בערך 

message: :דיווח מהדף ויקיפדיה:דיווח על טעויות
בתאריך שלושה ביוני 1948 לא פעלו מטוסי מסרשמידט בהרצליה. לא סביר שמודי המריא משם.
replies: text: באתר יזכור לא מופיע שהוא נחת בהרצליה. בהוצאת "עם עובד" יצא לזכרו הספר "איש כנפיים בישראל- אולי בספר הזה יש מידע על מקום ההתרסקות.
thread_title:  דיווח שאורכב ב-01 במרץ 2021 

message: לפי מה שכתבתם מודי אלון נהרג מתקלה במנוע וזה אולי גם נכון אבל זה בכלל לא הסיפור למה הוא נהרג, ו/או מה גרם לתקלה במנוע.
סבא שלי היה מפקד כיבוי האש בבסיס בהרצליה, הוא הגיע למטוס מייד אחרי הפגיעה בקרקע, מודי עוד היה בחיים, אבל לא יכלו להתקרב אליו בגלל האש וההתפוצצות של התחמושת שסיכנה כל מי שהתקרב למטוס.
כששאלתי למה הוא לא יצא בעצמו אם הייתה אש, סבא שלי סיפר שהוא עצמו לא יכל לצאת מהמטוס היות והוא נפגע מאש מהקרקע שפגעה לו ברגליים ואולי גם במנוע ובמערכות נוספות במטוס - ראו להלן.
בכל מקרה, כשהצליחו להגיע אליו הוא כבר היה מת, אבל בתנוחת המוות של הגופה ראו שעם הידיים הוא עוד ניסה להגן על עצמו מפניה.
כך שהוא לא ככה סתם התרסק, על המסלול, אלא ניסה לנחות עם מטוס פגוע, ולפי מה שזכור לי הייתה לו בעיה באחד הגלגלים של המטוס שלא נפתח כמו שצריך ואז המטוס לא יכל לנחות כראוי, התחכך ונדלק.
מודי היה גיבור גם במותו, ובנסיון להנחית את המטוס למרות הפציעה שלו ולמרות הפגיעה במטוס, למרות הכל הוא גם הצליח לנחות.
יתכן ואתם לא רוצים לספר את הסיפור המלא של מה שגרם למותו, אבל מעבר לכל הסיפור העצוב שליווה את סבא שלי כל חייו וה-״תמונות״ של מודי שלא יצאו לו מהראש, וכל פעם שהוא היה נזכר באירוע הוא היה בוכה, הבעיה העיקרית הייתה הפציעה של מודי מאש נ.מ.
אני מניח שאם תמצאו את הדו״חות האותנטיים מאותו היום תוכלו למצוא את הסיפור המלא שבכלל לא מסופר בערך הזה בויקיפדיה.
thread_title:  [[מודי אלון]] 

message: התקיפה האוירית על הטור המצרי ב29 מאי 1948 נחשבת כאחד הארועים שעצרו את הטור המצרי מלהגיע לתל-אביב ולכן מנעה את נפילת המדינה עוד בהתחלה. תקיפה זו מיוחסת למפקדה מודי אלון, כמתואר בערך, אבל לא מוסברת בערך חשיבותה להצלת מדינת ישראל מנפילה בתחילת הדרך. היו עוד ארועים כאלו, לא אויריים. לדעתי יש לשקול אם להוסיף לויקיפדיה קטגוריה של "ארועים קרביים שנחשבים שמנעו את נפילת המדינה בתחילתה" או שם יותר מוצלח, לעומת פסילת הנושא בויקיפדיה כנושא לא אינצקלופדי. Netsivi - שיחה 21:24, 18 ביולי 2022 (IDT)
replies: text: הקטגוריה המוצעת היא מאוד סובייקטיבית, מוטב שלא תיווצר. בגוף הערך אפשר לציין את חשיבות התקיפה, כמובן עם אסמכתא. דוד שי - שיחה 21:54, 18 ביולי 2022 (IDT)
replies: text: :תודה רבה. Netsivi - שיחה 01:22, 19 ביולי 2022 (IDT)
thread_title:  התקיפה ב29 מאי 1948